b'\n_START_ARTICLE_\nTulay ng MacArthur (Maynila)\n_START_SECTION_\nKasaysayan\n_START_PARAGRAPH_\nPinalitan ng Tulay ng MacArthur ang mas-naunang Tulay ng Santa Cruz na binomba nang umurong ang mga Hapones sa Labanan sa Maynila. Itinayo ang tulay pagkaraan ng digmaan at binuksan noong 1952.\n_START_SECTION_\nGamit sa prusisyon ng Itim na Nazareno\n_START_PARAGRAPH_\nDating ginamit ang tulay, kasama ang Tulay ng Quezon, bilang bahagi ng daanan ng prusisyon ng Pista ng Itim na Nazareno tuwing ika-9 na Enero. Mula 2014, pagkaraang ipinahayag ng Kagawaran ng Pagawaing Bayan at Lansangan (DPWH) na hindi kakayanin ng tulay na magdala ng milyun-milyong mga deboto, iniba ang ruta ng mga prusisyon sa kalapit na Tulay ng Jones.'